Downloaded from YTS.MX
Official YIFY movies site: YTS.MX
Sălbăticia din Australia…
O străveche lume deșertică, plină de praf.
Ascunsă printre cele mai înalte vârfuri montane, se află o vale secretă.
Aici, în această oază magică,
se adună nenumărate animale pentru a scăpa de ariditatea deșertului.
Pentru fiecare creatură care trăiește în această vale,
acesta e paradisul.
Dar există un animal al cărui număr domină peisajul.
Cangurii gri estici.
KANGAROO VALLEY
Sunt peste 2.000 de canguri în vale,
iar asta e povestea unuia dintre ei.
Faceți cunoștință cu Mala.
Va începe cea mai mare provocare din viața ei.
Până acum, mama ei, Lowanna, a ținut-o la căldură și protejată.
Acum, pentru prima dată,
Mala se pregătește să părăsească siguranța marsupiului.
Bun venit în lume, Mala!
Din acest moment, Mala va înfrunta multe obstacole.
Are doar 12 luni să învețe tot ce trebuie pentru a supraviețui singură.
Iar sorții nu sunt în favoarea ei.
Doar unul din cinci pui prinde prima sa aniversare.
Căci acest paradis e bântuit de pericole.
Pădurea Neagră.
Înconjoară valea.
Distruși de incendii, doar cei mai mari copaci au rămas.
Resturile arse ale unui habitat odată înfloritor.
Cangurii nu vin aici.
Căci e casa celui mai mare dușman al lor.
Haita de câini dingo.
Migaloo e șeful haitei de ani de zile.
E cel mai bun vânător din familie.
Fiul lui e un tânăr câine dingo negru numit Miro,
care s-a născut în același timp cu Mala, iarna trecută.
Miro a învățat să vâneze.
Acum e timpul să arate ce poate.
Lowanna a mai fost în situația asta de multe ori.
Fiind mamă cu experiență,
nu va fugi cu Mala, dacă nu vor fi ele vânate.
Panica poate fi mortală.
Miro nu are experiență.
Învață că adulții de canguri pot depăși un câine dingo.
Ar trebui să caute ceva mai lent și mai vulnerabil.
Precum un pui.
Sau o mamă care poartă un pui în marsupiu.
Asta e șansa lui.
Mama e îngreunată de un pui mult mai mare decât Mala,
dar luptă pentru viețile lor.
În ritmul ăsta, mamei îi e greu să-și păstreze puiul în siguranță.
Miro nu se concentrează.
Nu are experiență și e ușor de distras.
Și se vede.
El trebuie să învețe să se descurce singur.
Nu mai are timp.
Miro va părăsi haita și își va întemeia propria familie.
Când va veni momentul, va trebui să fie un vânător mai bun.
Puiul care a scăpat are noroc că e în viață.
E o lecție importantă pentru Mala.
Marsupiul lui Lowanna nu mai e un adăpost.
E vară în vale.
Zilele sunt lungi.
Iarba e înaltă și aurie.
Puii de păianjeni zboară pe șuvițe de panglici,
acoperind peisajul cu un văl mătăsos.
A trecut o lună de când Mala a făcut primii pași din marsupiu.
Acum are o superbă blană gri,
la fel ca mama ei.
Mala s-a născut într-o familie de canguri, numită turmă.
E cel mai tânăr pui
și încă învață rolurile din turmă.
Fiecare dintre rudele ei
are o personalitate unică.
Cangurii comunică între ei
printr-un limbaj din sunete și mormăieli.
Bamir, cel mai mare mascul din vale,
și tatăl lui Mala,
e regele turmei.
O ruptură în urechea sa stângă e o cicatrice de la lupta pentru tron.
Ca rege, el e singurul căruia i se permite să flirteze deschis cu doamnele.
Când trece pe lângă ei,
ceilalți masculi trebuie să se aplece și să tușească ca să-i arate respect.
Și mereu le arată cine e șeful.
La marginea turmei, e un pui săritor maro numit Buru.
Născut în aceiași perioadă cu Mala,
Buru e aventurier.
În timp ce Mala abia a ieșit din marsupiu,
el a explorat lumea.
Și deja e expert la chestia asta numită sărit.
Problema e că Buru are o singură viteză.
Viteza cea mai mare.
Mala ar sta mereu în marsupiu, dacă ar putea,
dar nu așa se învață.
Un cangur care nu poate sări
e un cangur care nu poate scăpa de pericol.
Turma împarte valea cu mulți vecini.
Unii le sunt prieteni, alții dușmani.
În cine poate avea încredere Mala?
Sub solul văii, locuiește cineva pe care cangurii nu vor să-l deranjeze.
El e Warren, ursul marsupial.
Ursuzul cartierului.
După scărpinatul zilnic de dimineață,
e timpul ca Warren să se apuce de treabă.
Ca toți urșii marsupiali, Warren locuiește singur.
Și e foarte protector cu teritoriul său.
Warren nu tolerează intrușii.
Așa că astăzi are multe probleme.
Un intrus i-a intrat pe teren,
mâncând iarba lui Warren.
Purtându-se de parcă ar fi locul lui!
E scandalos!
Warren trebuie să-i arate parvenitului cine e șeful.
Trebuie să-l compătimiți pe Warren.
Nu toți au o familie care să aibă grijă de ei.
Să-i protejeze.
În soarele amiezii, temperaturile cresc.
Cangurii își ling brațele ca să se răcească.
Apoi, e timpul să se relaxeze.
Dar cangurii dorm în reprize de câteva minute,
o ureche e mereu atentă la pericole.
Mala învață semnificația diferitelor sunete.
O vale plină de cântece
e un semnal că totul e bine.
Dar un țipăt e un avertisment.
Un vultur cu coadă-pană.
Acesta a prins un iepure.
Cu o anvergură a aripilor de doi metri, pot ataca un cangur adult.
Buru nici nu a observat.
Iar vulturul e la vânătoare.
Zburând cu ajutorul curenților termali,
acesta caută o țintă.
Un pui fără experiență ar fi o masă ușoară.
Din fericire, nu prea trec mulți de paza cartierului.
Ca să-ți protejeze teritoriul, coțofenele și corbii
vor hărțui vulturul până la granița văii.
Mala a văzut cât de important e să te armonizezi cu lumea înconjurătoare.
Data viitoare, Buru s-ar putea să nu mai aibă o a doua șansă.
În zilele lungi de vară,
aerul se umple de roiuri de insecte care înțeapă.
Milioane.
E de ajuns să înnebunească un cangur.
Mala nu-și dă seama cum să scape de prădătorii ăștia minusculi.
Dar există o creatură care poate ajuta un cangur.
El e Willie, codobatura.
O insectă gustoasă cu aripi e irezistibilă pentru Willie.
Sunt greu de prins,
dar Willie are un truc sub aripă.
Pe măsură ce cangurii se mișcă,
agită insectele.
Willie sare de la un cangur la altul, atacând în momentul perfect.
Pentru combaterea dăunătorilor…
Mala și-a găsit un nou prieten.
Se apropie toamna.
Iar zilele încep să fie mai scurte.
Odată cu căderea nopții,
apare o lume nouă și spectaculoasă.
Sub lumina lunii,
valea devine o tapiserie de priveliști și sunete ciudate.
Mala începe să înțeleagă regulile lumii sale.
Și pericolele.
Dar mai sunt atâtea de descoperit!
E suficient să facă un pui agitat să devină aventuros.
O nouă priveliște apare în fața lui Mala.
Ciupercile strălucitoare înfloresc în umbrele magice.
Aceasta e o pădure iluminată de viață.
Ascunși în cele mai adânci peșteri,
licuricii strălucesc în întuneric.
O mare de mii de torțe.
Fiecare creatură își creează propria lumină.
În timp ce se vede ceva și mai străin în pădure.
Un truc al luminii selenare transformă peisajul.
Și pe multe dintre creaturile sale.
Solzii, blana și penele absorb lumina ultravioletă
pentru a crea nuanțe vii.
Un strop de roz pe pieptul unei pisici marsupiale.
Sau un cacadu și creasta sa fluorescentă.
Acest fenomen rar
se găsește în abundență doar în pădurea din jurul văii lui Mala.
Noul răsărit o transformă pe Mala într-un alt pui.
Și-a găsit în sfârșit picioarele
și încrederea de a se bucura de lumea de dincolo de marsupiul mamei sale.
Dar acesta e doar primul pas.
Peste șase luni, va fi singură.
Mai sunt multe de învățat.
Odată cu sosirea toamnei,
se sfârșesc zilele fierbinți și obositoare ale verii.
Buru se holbează la acest nou fenomen numit ceață.
Se simte o schimbare în aer.
Vremea rece a anunțat începutul sezonului de box.
Iar Buru vrea să se alăture.
Sunt mai multe mișcări de stăpânit.
Blocarea capului.
Lupte libere.
Și lupta cu gheare extrem de ascuțite.
Dar arma supremă a unui cangur e cea mai greu de stăpânit.
Loviturile lor puternice de picioare pot rupe oase.
Buru descoperă că loviturile de picioare necesită putere și echilibru.
La vârsta lui, Buru își exersează abilitățile.
Dar, într-o zi, va trebui să părăsească turma
și să lupte pentru a deveni un mascul dominant.
Regele Bamir a urmat cândva același drum…
după ani în care a boxat ca să ajungă în top.
Acum va lupta doar dacă cineva are curaj să-l provoace pe rege.
Și există unul, un tânăr în devenire,
care crede că ar trebui să poarte coroana.
Se poartă ca atare cu doamnele.
Îl cheamă Doan.
Prin mersul țeapăn, Bamir îi spune să se retragă.
Dacă Doan nu se supune,
Bamir va trebui să lupte cu el.
Iar Buru are loc fix lângă ring.
Bamir încearcă să-l apuce de cap, dar nu-l poate arunca pe Doan la pământ.
Încearcă din nou.
Un calcul greșit,
dar încă nu s-a terminat.
O greșeală neforțată și jenantă a lui Doan pune capăt luptei.
Bamir își sărbătorește victoria.
Coroana rămâne a lui, deocamdată.
Au trecut trei luni de când Mala a ieșit în lume.
Acum, e mai mare ca marsupiul.
Mala învață cele mai bune căi și scurtături
care au străbătut valea aceasta timp de mii de ani.
Când ajung în vârful unui deal,
Lowanna o învață pe Mala să se oprească, să privească și să asculte.
Un cangur care ascultă cu atenție
poate auzi un avertisment printre copaci.
Poate simți un miros în vânt.
Poate auzi un sunet din adâncul pădurii.
Vin.
Mala e prinsă în panica vânătorii.
S-a despărțit de Lowanna.
S-a pierdut.
După ce a eșuat înainte,
Miro chiar trebuie să vâneze bine de data asta.
Cu atâția canguri fugind, îi e greu să aleagă o țintă.
Un cangur a ales să nu fugă.
Regele turmei, Bamir, rămâne pe loc.
Un mascul de mărimea lui poate da o lovitură mortală.
Câinele dingo nisipiu își asumă un risc uriaș.
Are nevoie de restul haitei,
dar întăririle sunt în altă parte.
Se pare că Miro a făcut o altă alegere proastă,
o femelă adult.
N-ar fi putut alege o țintă mai grea.
Încă o dată, Miro a fost depășit.
Și Mala a făcut o greșeală costisitoare.
Toate celelalte femele au pui de care să aibă grijă.
Singura speranță a Malei de supraviețuire e să o găsească pe Lowanna.
Singurul lucru de care are nevoie un pui e mama lui.
Iar haita de câini dingo e încă la vânătoare.
Bamir a rezistat.
Dar restul haitei ascultă chemarea câinelui dingo nisipiu.
Împreună, îl înconjoară pe Bamir.
Rareori câinii dingo atacă cel mai mare cangur.
Dar nici mărețul Bamir nu poate continua să lupte la nesfârșit.
Turma și-a pierdut regele.
Mala încă nu și-a găsit mama.
Ea caută…
și tot caută.
Apoi, într-un final,
un miros familiar.
De data asta, chiar e ea.
Aerul rece, prins de munții dimprejur,
se adună în vale.
Pământul începe să înghețe.
În timpul venirii iernii,
moartea lui Bamir a lăsat valea fără un rege.
Turma e instabilă.
Lumea lui Mala e în revoltă,
în mai multe feluri.
În marsupiul lui Lowanna crește un nou pui.
Mala e o soră mai mare.
Dar Lowanna nu mai poate alăpta.
Nu e momentul potrivit pentru Mala.
Frigul iernii pătrunde frunzele și chiar și celulele firului de iarbă.
Înghețând din interior.
În frigul extrem, mâncarea se rărește.
Iarba pe care Mala trebuie să o mănânce va avea curând o valoare nutritivă redusă.
Mulți pui nu vor supraviețui iernii.
Pentru câinii dingo, aceștia sunt mese ușoare.
Haita mai are multe guri de hrănit.
O nouă generație de războinici.
Acești pui vor fi gata de vânătoare la primăvară,
când majoritatea puilor turmei vor ieși din marsupii.
Dar lipsește cineva.
Miro nu mai e binevenit în haită.
Pentru prima dată, e singur.
Odată cu sosirea noilor pui,
Miro a fost forțat să plece.
Fără sprijinul familiei, viitorul lui e nesigur.
Și iarna e departe de sfârșit.
Zăpada adâncă învelește munții din jurul văii lui Mala în fiecare an.
Valea e, de obicei, protejată de vremea cea mai rea,
dar clima Pământului devine tot mai imprevizibilă.
Turma e prinsă în viscol.
Până și puternicul Doan e nevoit să se adăpostească.
Mala va avea nevoie de hotărâre ca să supraviețuiască până la primăvară.
Turma va fi în modul de supraviețuire până la sfârșitul iernii.
A sosit primăvara!
Mala a supraviețuit primei sale ierni.
A ieșit acum opt luni din marsupiu
și devine din ce în ce mai independentă.
Surioara ei, Dura, cere acum toată atenția lui Lowanna.
Buru devine un mascul din ce în ce mai matur.
Nu se mai mulțumește să boxeze cu mama sa,
acum se joacă cu ceilalți masculi.
Turma are la dispoziție foarte multă hrană.
Au un bufet plin,
care necesită foarte puțin efort.
Dar Mala descoperă că vremea mai caldă aduce și mâncărimi.
Trebuie să năpârlească blana groasă de care a avut nevoie iarna.
Nimeni din turmă nu scapă de transformarea de primăvară.
Codobatura Willie, oportunistul general,
profită de moment ca să adune materiale pentru cuibul său.
Construit din iarbă țesută și pânză de păianjen,
puțină blană moale îl va face și mai primitor.
Deja a atras privirea unei femele.
În curând, Willie ar putea avea o familie de îngrijit.
Și Doan se gândește la curtat.
A așteptat mult timp acest moment.
Dar, cum Bamir nu mai e, iar tronul așteaptă să fie preluat,
mulți pretendenți îi sunt rivali.
Una dintre femelele tinere din turmă este la rut.
Doan e primul mascul care o curtează.
Dar femela nu e încă gata de un angajament.
Se plimbă prin vale ca să-și facă reclamă.
În caz că există un mascul mai mare și mai atrăgător.
Doan va fi pus la încercare.
Multor altor masculi le plac șansele și se alătură urmăririi.
Se numește „tren de împerechere.”
Femela va alege masculul care poate păstra controlul trenului.
Dacă Doan poate rămâne la conducere,
ar putea fi momentul său ca să se impună ca rege al turmei.
Cum poziția de vârf e liberă,
toți masculii din vale sunt aici.
Deoarece femela se tot învârte,
masculii de la conducere se tot schimbă.
Spiritele se încing.
Femela se refugiază la stânci.
Doan e epuizat,
dar miza e prea mare.
Începe să-și atace concurența.
Masculii mai tineri fac un scandal general.
Iar femela decide
ca niciunul dintre tineri să nu se împerecheze cu ea.
Așa că evadează inteligent.
Doan nu a rămas cu mâna goală.
Cu prestația de azi,
a câștigat coroana.
Într-o zi, va fi rândul Malei să se alăture acestor ritualuri.
Buru va începe și mai devreme.
Lumea adulților bate la ușă.
Nu peste mult timp, Buru va părăsi valea.
Aceasta e calea masculilor tineri.
Toată valea intră în spiritul primăverii.
Un moment al iubirii și al noilor începuturi.
Totuși, Warren e încă în alertă.
N-au mai fost intruși pe teritoriul său.
Dar niciodată nu poți fi destul de vigilent.
Probleme!
Nu vă temeți,
Warren e mai mult decât pregătit!
A exersat.
Știe ce are de făcut.
Stați așa!
Hoțul ăsta de iarbă pare diferit.
Oare să fie?
Dulce zeiță a poieniței!
E o femelă de urs marsupial!
Viața e plină de surprize.
Ursuzul cartierului și-a găsit adevărata iubire.
Acum, Mala a rămas singură,
fără protecția mamei sale.
Pentru prima dată în viața ei tânără, e pe cont propriu.
Miro a ieșit din haită și este singur de trei luni.
Nici el nu e ajutat de nimeni.
Nu-și permite să tot facă greșeli.
Pentru Miro și Mala, totul din ultimele 12 luni se rezumă la acest moment.
Mala și Miro sunt acum unu la unu.
Miro e pe deplin concentrat.
Mala e împinsă la limită.
Nu există mize mai mari ca duelurile dintre vânător și vânat.
Miro era condus de un impuls primar, de foame.
Dar Mala era condusă de ceva mult mai profund.
De voința de a trăi.
Lucrurile n-au mers bine pentru Miro azi.
Dar, cu insistență și hotărâre,
va deveni un mare vânător.
La fel ca tatăl său.
Mala a învins șansele și a trecut de o etapă importantă.
Primul an complet în afara marsupiului.
Noii pui de cangur au ieșit din marsupii,
încercând primele sărituri stângace,
la fel cum a făcut Mala odată.
Parcă a fost acum mult timp.
Într-o zi, Mala își va învăța proprii pui despre lecțiile învățate.
Ritualurile și căile cangurilor
care au rămas neschimbate de mii de ani.
În această vale secretă a minunilor și magiei.
Subtitrarea: Alin Godino